OpenLLM-France/wikimedia huggingface dataset:
# 1978ko Ziklo-kroseko Munduko Txapelketa

championnats du monde de cyclo-cross 1978 :
| Datu orokorrak ||
| Lasterketa | 29. Ziklo-kroseko Munduko Txapelketa |
| Datak | urtarrilak 22 – 1978.eko urtarrilak 22 |
| Herrialdea | Espainia |
| ◀ 1977 | 1979 ▶ |
| Dokumentazioa ||
1978ko Ziklo-kroseko Munduko Txapelketa urte hartako urtarrilaren 22an egin zuten Zornotzan. Gizonezkoentzako bi lasterketa egin zituzten.

## Podiumak

| Jokoak | Urrea | Zilarra | Brontzea |
| Eliteak | Albert Zweifel | Peter Frischknecht | Klaus-Peter Thaler |
| Amateurrak | Roland Liboton | Gilles Blaser | Karl-Heinz Helbling |

## Emaitzak
### Eliteen sailkapena

| #. | Txirrindularia | Denbora |
| | Albert Zweifel | 1 h 07 min 21 s |
| | Peter Frischknecht | + 0:54 |
| | Klaus-Peter Thaler | + 2:32 |
| 4 | Willy Lienhard | + 4:52 |
| 5 | Marc De Block | + 5:48 |
| 6 | Erwin Lienhard | + 6:06 |
| 7 | Richard Steiner | + 6:17 |
| 8 | Eric Desruelle | + 7:04 |
| 9 | Gertie Wildeboer | + 8:23 |
| 10 | Cees van der Wereld | + 8:48 |

### Amateuren sailkapena

| #. | Txirrindularia | Denbora |
| | Roland Liboton | 1 h 02 min 32 s |
| | Gilles Blaser | + 0:21 |
| | Karl-Heinz Helbling | + 0:30 |
| 4 | Hennie Stamsnijder | + 1:18 |
| 5 | Vito Di Tano | + 1:37 |
| 6 | Jean-Yves Plaisance | + 1:54 |
| 7 | Andrzej Mąkowski | + 2:04 |
| 8 | Alex Gérardin | + 2:17 |
| 9 | Miloš Fišera | + 2:22 |
| 10 | Franco Vagneur | + 2:22 |

## Domina-taula

| # | Herrialdea | Urrea | Zilarra | Brontzea | Total |
| 1 | Suitza | 1 | 2 | 1 | 4 |
| 2 | Belgika | 1 | 0 | 0 | 1 |
| 3 | Mendebaldeko Alemania | 0 | 0 | 1 | 1 |

## Kanpo estekak

* Datuak: Q11783222
# Nieves Torres

Nieves Torres Serrano (Venturada, Madril, 1918 – Madril, 2013ko abenduaren 17a) Espainiako Alderdi Komunistako (PCE) militantea izan zen, ezaguna eta nabarmena, ia 17 urtez diktadura frankistaren preso politikoa izan zelako, eta frankismoaren errepresaliatuetako bat, espetxean denbora gehien eman zuenetarikoa, Manolita del Arco, María Salvo, Soledad Real eta Josefina Amalia Villarekin batera.

## Biografia

Gazteria Sozialista Bateratuetako kidea (JSU), Gerra Zibila eragin zuen estatu-kolpea gertatu zenean, Madrilen egon zen. Gerra garai osoan Madrileko probintzian gazteentzako etxeak sortzeko lanetan aritu zen. Gerra amaitzean, JSUko beste kide batek salatu egin zuen. 1939ko maiatzaren 15ean atxilotu eta Núñez de Balboa kaleko komisarian hilabete igaro ondoren, Las Ventas emakumeen kartzelara eraman zuten. Han ez zitzaion gelaxkarik edo gelarik esleitu, kanpoko patio bat baizik. Kartzela 500 presorentzat prestatua zegoen, baina une hartan 11000 ziren, eta arreta bakarra eguneko otordu bat, oso egoera txarrean. Abuztuaren 12an, Gerra Kontseilu Gorenean, dozenaka preso politiko epaitu zituzten, eta heriotza-zigorra ezarri zioten Nievesi JSUko eta Alderdi Komunistako kide izateagatik. Egun hartan epaitu eta heriotza-zigorra jaso zuten ia denak, hogeita zazpi, erail zituzten irailaren 9an, Nieves bera, Antonia García eta Antonia Hernández, JSUetako kideak izan ezik. Fusilamenduak egin eta hilabetera, zigorra 30 urtetik gorako espetxeratzeagatik aldatu zioten.
1940ko maiatzeko presoen espedizioan Durangoko Emakumeen kartzelara eraman zuten, preso kopuru handi batekin batera, Rosario Dinamitera edo Tomasa Cuevas, besteak beste. 1939 eta 1940 artean ere, emakume ugari joan ziren Palma Mallorcako kartzelara preso. 300 eta 500 preso bitarteko espedizioek atxilotuak sakabanatzea eta Madrilen pilaketa murriztea zuten helburu. Hala ere, 1940ko maiatzean oraindik 5600 preso zeuden Las Ventas emakumeen kartzelan, iturririk zuhurrenen arabera. Euskal Herriko kartzeletan (Durango, Saturraran eta Zornotzako kartzela) Nieves Torresek zazpi urte igaro zituen. Azken lekualdatzean Segoviako kartzelara eraman zuten, eta han, 1949an, gose-greba bat egin zuen, Manolita del Arco, María Vázquez, Pilar Claudín, Merche Gómez eta Josefina Amalia Villa presoekin batera. Aske atera zen 1955ean.
Bihotz-arnas gelditze baten eraginez hil zen Madrilen, 2013ko abenduaren 17an, 95 urte zituela.

## Erreferentziak

* ↑ Fallece Nieves Torres, represaliada del franquismo que compartió celda con las Trece Rosas. Público 17 de diciembre de 2013.
* ↑ Entrada, en javilaurri.com.
* ↑ Entrevista a Nieves Torres en 2001 en Presas de Franco, Fernándo Fernández Holgado.
* ↑ Manolita del Arco, veterana militante comunista y republicana, El País, 21 de enero de 2006, consultado el 27 de mayo de 2011.

## Ikus, gainera

* Manolita del Arco
* Josefina Amalia Villa

## Kanpo estekak

* Datuak: Q6042823
# 1966ko Ziklo-kroseko Munduko Txapelketa

championnats du monde de cyclo-cross 1966 :
| Datu orokorrak ||
| Lasterketa | 17. Ziklo-kroseko Munduko Txapelketa |
| Datak | otsailak 27 – 1966.eko otsailak 27 |
| Herrialdea | Espainia |
| ◀ 1965 | 1967 ▶ |
| Dokumentazioa ||
1966ko Ziklo-kroseko Munduko Txapelketa urte hartako otsailaren 27an egin zuten Beasainen. Gizonezkoentzako lasterketa bakarra egin zuten.

## Podiumak

| Jokoak | Urrea | Zilarra | Brontzea |
| Eliteak | Eric De Vlaeminck | Hermann Gretener | Rolf Wolfshohl |

## Emaitzak

| #. | Txirrindularia | Denbora |
| | Eric De Vlaeminck | 1 o 02 min 57 s |
| | Hermann Gretener | + 0:12 |
| | Rolf Wolfshohl | + 0:17 |
| 4 | Huub Harings | + 1:16 |
| 5 | Luciano Luciani | + 1:32 |
| 6 | Amerigo Severini | + 1:36 |
| 7 | Freddy Nijs | + 1:36 |
| 8 | Karl Stähle | + 1:54 |
| 9 | Anton Barrutia | + 1:58 |
| 10 | Michel Pelchat | + 1:58 |

## Domina-taula

| # | Herrialdea | Urrea | Zilarra | Brontzea | Total |
| 1 | Belgika | 1 | 0 | 0 | 1 |
| 2 | Suitza | 0 | 1 | 0 | 1 |
| 3 | Mendebaldeko Alemania | 0 | 0 | 1 | 1 |

## Kanpo estekak

* Datuak: Q11783210
# Kris (arma)

    Artikulu hau ezpatari buruzkoa da; beste esanahietarako, ikus «Kris (argipena)».
Kris, keris edo kalis izenez ezagutzen da Indonesia, Malaysia, Brunei, hegoaldeko Thailandia eta hegoaldeko Filipinetako daga edo sastakai bereizgarri eta asimetrikoa da. Sigi-saga bihurritzen den labain-ahoak identifikatzen ditu krisak.
Arma izateaz gain, objektu errituala da. Erabili izan dituzten herrien sinesmenetan uste izaten da krisek esentzia edo presentzia bat dutela, eta labain-aho batzuk zorte onaren eramaileak direla.

## Erreferentziak

* ↑ (Ingelesez) 7 Filipino Sword Types and Their Use in the History. 2022-09-19 (Noiz kontsultatua: 2024-11-11).
* ↑ (Ingelesez) Shoto, Azumi. (2023-10-27). «Kris Sword: The Symbolism of its Intricate Patterns» Mini Katana (Noiz kontsultatua: 2024-11-11).

## Kanpo estekak

* Datuak: Q331220
* Multimedia: Kris / Q331220
# Kris (filma)

    Artikulu hau filmari buruzkoa da; beste esanahietarako, ikus «Kris (argipena)».
Kris (euskaraz Krisia) 1946ko Ingmar Bergman suediar zinema zuzendari eta gidoigileak zuzendu eta idatzitako film dramatikoa da. Daniar irratiko Leck Fischer idazlearen Moderhjertet ("Amatasuna") antzezlanean oinarritua dago. Inga Landgré, Stig Olin, Marianne Löfgren, Dagny Lind, Allan Bohlin, Ernst Eklund eta Signe Wirff aktoreek antzeztu zuten.
Bergmanek bere zinemagintza ibilbide luze eta oparoan zuzendu zuen estreinako filma izan zen, gidoia ere berak idatziz.

## Argumentua

Oharra: Atal honek istorio osoa edo amaiera argitzen du.
Jenny (Marianne Löfgren), Estokolmoko edertasun institutu bateko jabea, Suediako eskualdeko bateko udalerri txiki batera itzuli eta iraganean Ingeborg (Dagny Lind) izeneko emakume baten ardurapean jaiotzetik utzi zuen bere 18 urtetako Nelly alaba (Inga Landgré) berreskuratzeko asmoa du. Jennyk iragan nahasia du, prostituzio eta eskandaluz betea, baina edertasun aretoak bere bizitzari nolabaiteko oreka eta lasaitasuna eman dizkio, orain bere maitalea den Jack (Stig Olin) arrakastarik izan ez duen aktore eta izaera suizidadunarekin udalerrira iritsi berri da. Aldiz, Ingeborg jendeari pianoa irakatsiz eta bere etxeko gelak alokatuz bizitza aurrera ateratzen duen emakume guztiz errespetagarria da. Nelly jada herriko gizonezkoentzat guztiz erakargarria den 18 urtetako neska gazte ederra bilakatu da. Bestalde, Ingeborgen etxean alokairuan dagoen Ulf albaitero gaztea ere (Allan Bohlin) Jennyz maiteminduko da.

## Aktoreak

* Wiktor Andersson – Musikaria
* Anna-Lisa Baude – Bezeroa
* Allan Bohlin – Ulf
* Julia Cæsar – Alkatearen emaztea
* Gus Dahlström – Musikaria
* Ernst Eklund – Osaba Edvard
* Sture Ericson – Musikaria
* Karl Erik Flens – Nellyren laguntzailea
* Holger Höglund – Musikaria
* Svea Holst – Malin
* Ulf Johansson – Musikaria
* Inga Landgré – Nelly
* Arne Lindblad – Alkatea
* Dagny Lind – Ingeborg
* Marianne Löfgren – Jenny
* John Melin – Musikaria
* Stig Olin – Jack
* Dagmar Olsson – Abeslaria
* Signe Wirff – Izeba Jessie

## Kanpo estekak

* Kris filmaren eszena ikusgai. Youtube.com (Suedieraz)
* Kris filmaren IMDBko fitxa irakurgai (Ingelesez)
* Datuak: Q1066211
# Kris (argipena)

Kris izenak hainbat adiera du:
* Kris (filma), 1946ko Ingmar Bergmanen filma.
* Kris (arma), sastakai mota bat.
* Kris, pertsona-izen epizenoa, adibidez pertsona hauena:
** Kris Kristofferson, aktorea (1936-2024)
** Kris Jordan, politikari estatubatuarra (1977-2023).
** Kris, Kristina Dörfer, abeslari alemanaren izen artistikoa.
# Omphalina galericolor

Omphalina galericolor Tricholomataceae familiako onddo espezie bat da.
Sinonimoa: Omphalia galericolor (Basionimoa).

## Deskribapena

Kapela: 0,5 eta 2,5 cm bitarteko diametrokoa, ganbil-unbilikatutik, laura erdiko depresioarekin, garbi ildaskatua ertzean, okre antzekotik arre kolorera, arre-gorrixkara argitzeko joerarekin. Gainazala ilaundun samarra.
Orriak: Zabal, dekurrenteak, ertzerantz urkilatuak, bereizgarria. Zurixkak edo okre samar koloreko zurbilak.
Orri dekurrenteak: Hanka ukitzeaz gain beherantz jarraitzen duten orriak.
Hanka: Zilindrikoa, erregularra, batzuetan pixka bat loditua oinarrian, kapelaren kolorekoa edo zurbilagoa, leuna.
Haragia: Hutsala.
Etimologia: Omphalina terminoa grekotik dator, zilbor txiki, esan nahi duen "omphalos" hitzetik. Galericolor epitetoa berriz, Galera baten antzeko kolorea duelako du.

## Jangarritasuna

Interes gastronomikorik gabea.

## Sasoia eta lekua

Azarotik urtarrilera. Itsas kostaldeko lurzoru hareatsuetan, goroldiotan.

### Banaketa eremua

Batez ere Belgika‎ eta Herbehereak. Ameriketako Estatu Batuak, Svalbard, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 343 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Omphalina galericolor: GBIF—the Global Biodiversity Information Facility.

## Kanpo estekak

* Datuak: Q10609743
# Willem van Haecht

Willem van Haecht (Anberes, 1593ko azaroaren 7a - Ibidem, 1637ko uztailaren 12a) Barrokoko margolari flandiarra izan zen kabineteak margotzen espezializatua. Tobias Verhaecht paisaigilearen semea omen zen. Gaztea hil zen 43 urte zituelarik.

## Biografia

Anberesen bataiatua 1593ko uztailaren 11n, iturri batzuen arabera aita Tobias Verhaecht, paisaiagilea eta Rubensen irakaslea zen eta ama Susana van Mockenborch. Aitapontea Rubensen lehengusu bat izan zen. Aitaren ikaslea, Frantzian eta Italian zehar bidaiatu zuen 1626an Anberesko San Lukas artista elkartean izena eman aurretik. Hemen Cornelis van der Geest-en zerbitzura lan egin zuen, bere margolan bildumaren kontserbatzaile bezala, eta bere egoitza mezenasen beraren etxean finkatu zuen, non 1637ko uztailaren 12an hil zen.
Bere ospea bi pintura-kabineteri zor dio — Cornelis van der Geest-en pintura-kabinetea (Anberes, Rubenshuis) eta Apelesek Kanpaspe margotzen (Haga, Mauritshuis) —. Autore askorentzat generoaren gailurrean kokatzen dira biak, irudikatutako lanen aniztasunagatik eta konposizioaren konplexutasunagatik. Bi lan hauetan informazio handia azaltzen da, esaterako, Jan van Eyck margolariaren Emakumea bainatzen galdutako lana.

## Iruditegia

* Cornelis van der Geest-en pintura-kabinetea (1628).
* Apelesek Kanpaspe margotzen.

## Erreferentziak

* ↑ https://es.scribd.com/document/296450929/Willem-Van-Haecht-WES
* ↑ Díaz Padrón, Matías eta Royo-Villanova, Mercedes, David Teniers, Jan Brueghel y los gabinetes de pinturas, Madril, Pradoko museoa, 1992, ISBN 84-87317-13-8.
* ↑ Vlieghe, Hans, Arte y arquitectura flamenca, 1585-1700, Madril, Cátedra, 2000, ISBN 84-376-1842-8.
* ↑ https://www.mauritshuis.nl/es/descubrir-la-coleccion/obras/266-apelles-pintando-a-campaspe/
* ↑ https://www.museodelprado.es/actualidad/multimedia/el-gabinete-de-arte-de-cornelis-van-der-geest-de/0bc7c495-7682-4fbd-8904-4f6cd87bcac7

## Kanpo estekak

* (Alemanez):Willem van Haecht en Rijksbureau voor Kunsthistorische Documentatie (RKD)
* Datuak: Q2313990
* Multimedia: Willem van Haecht / Q2313990
# Ismael Lejarreta

Ismael Lejarreta Arrizabalaga (Berriz, 1953ko ekainaren 11 -) euskal txirrindulari ohia da, 1977 eta 1983 artean profesionala izan zena. Bere ibilbidean sei garaipen lortu zituen.
Marino (1957) anaia eta Iñaki (1983-2012) semea ere, txirrindulari profesionalak izan ziren.

## Palmaresa

1977
* Espainiako Mendiko Txapelketa: 2.a
* Errioxako Itzuliko etapa bat (taldekako erlojupekoa)
* 2. Arrateko Igoeran
* 3. Oroko Andre Maria Sarian
* 9. Dauphiné Libérén
1978
* Laudioko Sari Nagusia
* Euskal Herriko Itzuliko mendiko sailkapena
* 3. Errioxako Itzulian eta etapa 1
* 7. Kataluniako Voltan
1979
* 6. Nafarroako Sari Nagusian
1980
* Ordiziako Klasika
* 3. Oroko Andre Maria Sarian
* 7. Kataluniako Voltan
* 9. Nafarroako Sari Nagusian
1981
* 3. Narancoko Igoeran
* 7. Euskal Herriko Itzulian
* 7. Udaberriko Klasikan
* 8. Kataluniako Voltan
* 9. Nafarroako Sari Nagusian
1982
* Kataluniako Voltako etapa 1
* Asturiasko Itzuliko etapa 1
* 2. Meatze Haranetako Itzulian
* 9. Dauphiné Libérén
1983
* Txitxarroko Igoera
* 4. Apeninoetako Giroan

## Emaitzak lasterketa nagusietan

| Lasterketa | 1977 | 1978 | 1979 | 1980 | 1981 | 1982 | 1983 |
| Italiako Giroa | - | - | - | - | - | - | 28. |
| Frantziako Tourra | - | - | - | 24. | 64. | 57. | - |
| Espainiako Vuelta | 16. | - | 21. | - | - | 19. | 30. |
| Txirrindularitzako Munduko Txapelketak | - | - | - | - | 16. | 50. | - |
-: Ez zuen parte hartu Err.: Erretiratu zen

## Taldeak

* Kas (1977-1978)
* Novostil-Helios (1979)
* Teka (1980 – 1982)
* Alfa Lum (1983)

## Erreferentziak

* ↑ Urtekaria
* ↑ Berria: Iñaki Lejarreta hil da, auto batek harrapatuta

## Kanpo estekak

* Ismael Lejarreta - ProCyclingStats
* Datuak: Q3155408
# Felipe Yáñez

Felipe Yáñez de la Torre (Cózar, Ciudad Realgo probintzia, Espainia, 1953ko urtarrilaren 21a) txirrindulari ohia da, profesionala 1977 eta 1988 artean. Denbora horretan 21 garaipen lortu zituen. Espainian jaioa, Araban egin zuen bere karrera profesionala, eta geroztik Araban bizi da.
Profesionaletan Kas gasteiztar taldean debutatu zuen, izatez, bere kirol baimena arabarra zen. Eskalatzaile handi bat izan zen, mendiko sailkapena irabazten espezialista, sailkapen hau Espainiako Vueltan bi aldiz irabaziz. Gainera, Espainiako errepideko txirrindularitza txapelketa irabazi zuen 1982an.

## Palmaresa

1973
* Balentziaga Memoriala
* 2. Altsasuko Sarian
1976
* Etxaniz Memoriala
* 2. Espainiako errepideko txirrindularitza txapelketan (amateur)
1977
* Aragoiko Itzuliko etapa 1
* Espainiako Eskualdeen txapelketa (erlojupekoa, Arabarekin)
1978
* 3. Aragoiko Itzulian eta etapa 1
* 2. Laudioko Sari Nagusian
1979
* 7. Espainiako Vueltan, Mendiko sailkapena eta etapa 1
* Kantabriako Itzuliko etapa 1
* 3. Setmana Catalanan
* 7. Nafarroako Sari Nagusian
* 7. Euskal Herriko Itzulian
1980
* Getxoko Zirkuitua
* Euskal Herriko Itzuliko etapa 1
* Kantabriako Itzuliko etapa 1
* Gaztelako Itzulian etapa 1
* Laudioko Sari Nagusia
1981
* Asturiasko Itzuliko etapa 1
1982
* 3. Getxoko Zirkuituan
1983
* Meatze Haranetako Itzulia eta Puntukako sailkapena
* 2. Burgosko Itzulian eta etapa 1
* 5. Euskal Herriko Itzulian eta mendiko sailkapena
1984
* Espainiako Vueltako Mendiko sailkapena
* Setmana Catalanako etapa 1
* 3. Udaberriko Klasikan
1985
* Murtziako Itzuliko etapa 1
* Gaztela eta Leongo Itzulian etapa 1
* 3. Setmana Catalanan
1986
* Setmana Catalana eta etapa 1
* Espainiako Vueltako etapa 1
* 3. Meatze Haranetako Itzulian
1988
* Txitxarrora kronoigoera

## Sailkapen orokorra Itzuli Handietan

| Itzuli Handia | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 |
| Italiako Giroa | - | - | - | - | - | - | - | - | - | - |
| Frantziako Tourra | - | UT | - | 110. | - | - | - | - | - | - |
| Espainiako Vuelta | 7. | 30. | - | UT | - | 20. | UT | 26. | UT | UT |
| Munduko errepideko txapelketa | - | - | - | - | - | - | - | - | - | - |
-: Ez zuen parte hartu UT: Utzi, ez zuen amaitu

## Taldeak

* Kas (1977 – 1978)
* Novostil Helios (1979)
* Kelme (1980)
* Teka (1981 – 1983)
* Orbea (1984 – 1985)
* Zahor (1986)
* Lucas-Mullers-Orbea (1987)
* Helios CR (1988)

## Kanpo estekak

Felipe Yáñez - ProCyclingStats
* Datuak: Q2469083
# Lekuak eta Tokiak

Lekuak eta Tokiak Bilbon dagoen eskultura publiko bat da, bi kaiku erraldoi hormigoiz eginak, eta estalki zeramikoarekin. Angel Garraza artista nafarraren 2002ko lana da. Kaiku bat, urdina, zutik dago, eta marroia albo batean etzana.

## Erreferentziak

* ↑ (Ingelesez) «LEKUAK ETA TOKIAK» www.bilbaoturismo.net (Noiz kontsultatua: 2024-11-11).
* ↑ «Bilbaopedia - Escultura Sitios y lugares» www.bilbaopedia.info (Noiz kontsultatua: 2024-11-11).

## Kanpo estekak

* Datuak: Q131145514
* Multimedia: Lekuak eta Tokiak / Q131145514
# 1981eko Nafarroako Sari Nagusia

1981eko Nafarroako Sari Nagusia :
| Datu orokorrak ||
| Lasterketa | 35. Miguel Indurain Sari Nagusia |
| Data | 1981.eko martxoak 29 |
| Herrialdea | Espainia |
| Emaitzak ||
| Txapelduna | Eulalio García (Teka-Campagnolo) |
| Txapeldunordea | Miguel María Lasa (Zor-Helios-Novostil) |
| Hirugarrena | Vicente Belda (Kelme-Gios) |
| ◀1980 | 1982▶ |
| Dokumentazioa ||
XV. Nafarroako Sari Nagusia Nafarroa Garaian egindako txirrindulari lasterketa izan zen. 1981eko martxoaren 29an, igandea, jokatu zen.
Ibilbidea 165 kilometroko luzera izan zuen eta aurreneko urteekin alderatuta oso laua izan zen, ez baitzen mendaterik igo.
Garailea Eulalio García espainiarra izan zen, Lizarrako helmugako sprintean Miguel Mari Lasa gipuzkoarrari eta Vicente Belda valentziarrari gailendu zitzaielarik.

## Kanpo estekak

* Datuak: Q58537508
# 1982ko Nafarroako Sari Nagusia

1982ko Nafarroako Sari Nagusia :
| Datu orokorrak ||
| Lasterketa | 36. Miguel Indurain Sari Nagusia |
| Data | 1982.eko apirilak 4 |
| Herrialdea | Espainia |
| Emaitzak ||
| Txapelduna | Pedro Muñoz (Zor-Helios-Gemeaz Cusin) |
| Txapeldunordea | Juan Fernández Martín (Kelme) |
| Hirugarrena | Marino Lejarreta (Teka) |
| ◀1981 | 1983▶ |
| Dokumentazioa ||
XVI. Nafarroako Sari Nagusia Nafarroa Garaian egindako txirrindulari lasterketa izan zen. 1982ko apirilaren 4an, igandea, jokatu zen.
Ibilbidea 190 kilometroko luzera izan zuen eta lau mendate igo ziren: Lizarraga, Urbasa, Arradia eta Girgillao.
Garailea Pedro Muñoz Machín espainiarra izan zen, Lizarrako helmugara bakarrik heldu zelarik.

## Kanpo estekak

* Datuak: Q58537514
# Laiak (eskultura)

Laiak Bidasoa ibaiaren itsasoratzean Irunen dagoen eskultura da, Gabriel Narzabalek irundarrak sortua, bi laia erraldoi irudikatzen dituena.
Irungo Udalak eskatuta, 1984an egin zuen Corten altzairuan Patricio Echeverria altzairutegian, 4,5 metroko altuera eta 9,6 tonako pisuarekin. 2014an seinaletika gehitu zitzaion obrari alboan, azalpenekin.

## Erreferentziak

* ↑ (Gaztelaniaz) «gabriel narzabal gonzález» gabrielnarzabal.blogspot.com (Noiz kontsultatua: 2020-01-06).
* ↑ «Cofradia Anaka» www.cofradia-anaka.com (Noiz kontsultatua: 2024-11-10).

## Kanpo estekak

* Datuak: Q131006214
* Multimedia: Laiak (sculpture) / Q131006214
# 1979ko Nafarroako Sari Nagusia

1979ko Nafarroako Sari Nagusia :
| Datu orokorrak ||
| Lasterketa | 33. Miguel Indurain Sari Nagusia |
| Data | 1979.eko apirilak 14 |
| Herrialdea | Espainia |
| Emaitzak ||
| Txapelduna | Juan Fernández Martín (Kas-Campagnolo) |
| Txapeldunordea | Miguel María Lasa (Moliner-Vereco) |
| Hirugarrena | Faustino Rupérez (Moliner-Vereco) |
| ◀ 1978 | 1980▶ |
| Dokumentazioa ||
XIII. Nafarroako Sari Nagusia Nafarroa Garaian egindako txirrindulari lasterketa izan zen. 1979ko apirilaren 14an, larunbata, jokatu zen.
Ibilbidea 187 kilometroko luzera izan zuen eta hiru mendate igo ziren: Lezaun, Erreniega eta Etxauri.
Garailea Juan Fernández Martín espainiarra izan zen, Lizarrako helmugako sprintean Miguel Mari Lasa gipuzkoarrari gailendu zitzaiolarik.

## Kanpo estekak

* Datuak: Q58537501
# Lagun desegokiaren parabola

Lagun desegokiaren parabola Jesus Nazaretekoaren parabola bat da, Lukasen Ebanjelioan aurkitzen dena. Epaile bidegabearen parabolarekin antzekotasuna du.

## Testua

Lukasen Ebanjelioak horrela dio:
| « | [...] 16 «5Gero esan zien:«Eman dezagun zuetako batek adiskide bat duela eta gauerdian datorkiola, esanez: "Adiskidea, emazkidak hiru ogi, bihurtuko dizkiat eta; 6lagun bat etorri zaidak bidaian eta ez zeukat ezer eskaintzeko". 7Eman dezagun besteak barrutik erantzuten diola "Utz nazak bakean, atea itxia zegok eta haurrak eta neu oheratuak; ezin naitekek ematera jaiki". 8Hona nik esan: Adiskidea duelako ez bada ere. aspergarri ez dakion behintzat, jaiki eta eman egingo dio behar duena.» 9 «Hauxe esaten dizuet, beraz: Eskatu, eta emango dizue Jainkoak; bilatu, eta aurkituko duzue; jo atea, eta zabalduko zaizue. 10Zeren eskatzen duenak hartu egiten baitu, bilatzen duenak aurkitu, eta atea jotzen duenari zabaldu egiten baitzaio.» (Elizen Arteko Biblia Elkartea: Elizen arteko Biblia. Euskal Elizbarrutiak, 1994, 116.or. | » |

## Azalpena

Parabola hau Jesusek Gure Aita otoitza irakatsi eta berehala agertzen da Lukasen; beraz, Jesusek bere ikasleei otoitz egiteko moduari buruz ematen dien irakaskuntzaren zati gisa ikus daiteke. Epailearen eta alargunaren parabolak antzeko mezu bat gordetzen du.
Jesusek parabola hasteko erabiltzen dituen hitzak desberdinak dira grezieraz. I. Howard Marshall-en ustez horrek Jesusen hitz egiteko era berezia erakutsiko luke.

## Artean

Parabola honen hainbat irudikapen daude, ospetsuena William Holman Hunten Auzokide desegokia (1895) delarik, Australiako Victoriako Galeria Nazionalean jasoa.

## Erreferentziak

* ↑ Lk 11:5-10
* ↑ Green, Joel B. (1997). The Gospel of Luke. Eerdmans. 445-450.or. ISBN 0-8028-2315-7.
* ↑ Marshall, Ian Howard (1978). The Gospel of Luke: A commentary on the Greek text. Eerdmans. 462–465.or. ISBN 0-8028-3512-0.

## Kanpo estekak

* Datuak: Q1269573
* Multimedia: The Friend at Night / Q1269573